༄༅། །དབང་གི་རྣམ་བཤད་སྐོར།
བཀའ་དྲིན་མཚུངས་པ་མེད་པ་བླ་མ་དམ་པའི་ཞབས་ཀྱི་པད་མོ་ལ་གུས་
པས་ཕྱག་འཚལ་ལོ། །འོ་ན་ནམ་མཁའི་མཐའ་དང་མཉམ་པའི་སེམས་ཅན་
ཐམས་ཅད་སྲིད་ཞི་གཉིས་ཀའི་མཐའ་ལ་མི་གནས་པ་བཅོམ་ལྡན་འདས་དཔལ་
སྐུ་བཞི་ཡེ་ཤེས་ལྔ་ཡི་བདག་ཉིད་ཁྱབ་བདག་གདོད་མའི་མགོན་པོའི་གོ་འཕང་ལ་
འགོད་པར་བྱ། དེའི་ཆེད་དུ་གང་ཞིག་གསན་པར་བྱ་བའི་ཆོས་ཀྱི་རིམ་པ། བདག་
ཅག་གི་སྟོན་པ་མཚུངས་པ་མེད་པ་ཆོས་སྐུའི་དུས་ན་ཀུན་ཏུ་བཟང་པོ། ལོངས་
སྐུའི་དུས་ན་རྡོ་རྗེ་འཆང་ཆེན་སྤྲུལ་སྐུའི་དུས་ན་མཉམ་མེད་ཤཱཀྱའི་རྒྱལ་པོ་ཤཱཀྱ་
སེང་གེ་སྐྱེ་རྒུ་རྣམས་ཀྱི་སྟོན་པ་དེ་ཉིད་ཀྱིས་གདུལ་བྱའི་ཁམས་དབང་བསམ་པ་
མཐུན་པར་ཆོས་ཀྱི་སྒོ་མོ་བརྒྱད་ཁྲི་བཞི་སྟོང་བསམ་གྱིས་མི་ཁྱབ་པ་ཞིག་
གསུངས་པ་ཐམས་ཅད་བསྡུ་ན་འཇིག་རྟེན་དང་འཇིག་རྟེན་ལས་འདས་པའི་ཐེག་
པ་གཉིས་སུ་འདུ་བ་ལས། འདིར་ནི་འཇིག་རྟེན་ལས་འདས་པའི་ཐེག་པ།
ལའང་ཐེག་པ་ཆེ་ཆུང་གཉིས་ལས་ཆེན་པོ། ཐེག་པ་ཆེན་པོ་ལ་རིང་ལམ་མཚན་
ཉིད་ཐེག་པ་དང་ཉེ་ལམ་རྡོ་རྗེའི་ཐེག་པ་གཉིས་ལས་ཉེ་ལམ། དེ་ལ་ཡང་ནང་
གསེས་ཕྱི་རྒྱུད་ཀྲི་ཡོག་སྡེ་གསུམ་དང་། ནང་རྒྱུད་ཡོ་ག་སྡེ་གསུམ་ལས་ནང་རྒྱུད།
དེ་ལ་རིང་བརྒྱུད་བཀའ་མ་ནི། སྟོན་པ་ཤཱཀྱའི་རྒྱལ་པོའི་གཟུགས་སྐུའི་བཀོད་པ་
བསྡུ་བར་བཞེད་ནས་གདུལ་བྱ་རྣམས་ལ་གདམས་ངག་བཞག་པ་ན། ལི་ཙཱ་བི་དྲི་
325

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
མ་མེད་པར་གྲགས་པས། རྒྱུ་འབྲས་ལྷུན་གྲུབ་ཏུ་སྤྱོད་པའི། །ངེས་པའི་ཐེག་པ་
ཅིས་མ་གསུང་། །ཞེས་ཞུས་པའི་ལན་དུ་བཀའ་སྩལ་པ། རྒྱུ་ལ་མོས་པ་རྒྱུ་ཆོས་
ཀྱི༑ ༑འཁོར་ལོ་རབ་ཏུ་བསྐོར་བྱས་ནས། །རྡོ་རྗེ་ཐེག་པའི་ཉེ་ལམ་ཞིག །མ་འོངས་
དུས་ན་འབྱུང་བར་འགྱུར། །ཞེས་གསུངས་པ་ན། དུས་ནམ་འབྱུང་གང་ཟག་སུ་
ལ་སྣང་ཞེས་ཞུས་པ་ན། ང་ནི་འདི་ནས་མི་སྣང་ནས། །ལོ་ནི་བརྒྱད་དང་བཅུ་
གཉིས་ན། །བསྟན་པའི་སྙིང་པོ་དམ་པ་ཞིག །རིགས་ཅན་རྒྱལ་པོ་ཛཿཞེས་བྱ། །
དམ་པ་དེ་ལ་སྣང་བར་འགྱུར། །ཞེས་དང་། ང་ནི་འདི་ནས་མི་སྣང་ནས། །ལོ་ནི་
བཅུ་རུ་གཉིས་ཆད་ན། །ང་ལས་ལྷག་པའི་སྤྲུལ་སྐུ་ནི། །པདྨ་འབྱུང་གནས་ཞེས་
བྱ་འབྱུང་། །ཞེས་སོགས་ལུང་བསྟན་པ་བཞིན། སྟོན་པ་མྱ་ངན་ལས་འདས་ནས་
ལོ་ཉི་ཤུ་རྩ་བརྒྱད་ན་ས་ཧོ་རའི་རྒྱལ་པོ་ལུང་བསྟན་རྡོ་རྗེ་ལ་རྨི་ལྟས་ཆེན་པོ་བདུན་
མཐུན་པར་རིན་པོ་ཆེ་ཁང་པའི་ཡང་ཐོག་ཏུ་ཏནྟ་ཆེན་པོ་བཅོ་བརྒྱད་དང་རཏྣ་སྨུག་
པོ་ལས་གྲུབ་པའི་དཔལ་ཕྱག་ན་རྡོ་རྗེའི་སྐུ་བརྙན་ཁྲུ་གང་བ་བབ་པ་ལ་བརྟེན་
ནས་རྡོ་རྗེ་སེམས་དཔའ་ཞལ་མཐོང་གི་ལེའུའི་དོན་གཟིགས་ནས་བསྒྲུབས་པས་
རྡོ་རྗེ་སེམས་དཔའི་ཞལ་མཇལ། ཏནྡྲ་ཆེན་པོ་བཅོ་བརྒྱད་ཀྱི་དོན་རྟོགས་ཤིང་
ཚིག་གི་བརྒྱུད་པ་རྣམས་ལི་ཙ་བི་དྲི་མ་མེད་པར་གྲགས་པ་ལས་གསན་ཅིང་རིམ་
པར་དར་བ་དང་། ལུང་ཨ་ནུ་ཡོ་ག་ནི་རི་མ་ལ་ཡ་གནམ་ལྕགས་ཡོད་པའི་རྩེ་སེང་
གེ་གར་འཁྲབ་པ་དང་འདྲ་བའི་རྩེ་ལ་དམ་པའི་རིགས་པ་ཅན་དྲ་མ་ལྔ་འདུས་ནས་
ཕྱོགས་བཅུའི་སངས་རྒྱས་རྣམས་ལ་གདུང་ཚིག་ཉེར་ལྔའི་སྒོ་ནས་གསོལ་བ་
བཏབ་པས་དེ་བཞིན་གཤེགས་པ་རྣམས་ཀྱི་དཔལ་གསང་བའི་བདག་པོ་ཕྱག་རྡོ་
རྗེ་ལ་བསྐུལ་ནས་གསང་བདག་གིས་ཀྱང་ཞལ་གྱིས་བཞེས་ཏེ་དེ་བཞིན་
326

དབང་གི་རྣམ་བཤད་སྐོར།
གཤེགས་པ་རིགས་ལྔའི་མདུན་དུ་ཕྱིན་ནས་སྒྲོ་འདོགས་གཅོད་པའི་ཚུལ་མཛད་
ནས་རྫུ་འཕྲུལ་གྱི་སྣང་བས་རི་མ་ལ་ཡའི་རྩེར་ཕྱིན་ནས་དམ་པའི་རིགས་ཅན་དྲྭ་
མ་ལྔ་ལ་སངས་རྒྱས་ཀྱི་དགོངས་པ་འདུས་པའི་མདོ་སོགས་ལུང་ཨ་ནུ་ཡོ་གའི་
རྒྱུད་རྣམས་བསྟན་ཅིང་དེ་དག་ལས་རིམ་པར་ལྷ་ཀླུ་མིའི་གནས་རྣམས་སུ་རིམ་
པར་དར་རྒྱས་སུ་མཛད་ལ། ཨ་ཏི་ཡོ་ག་ནི་སྤྲུལ་པའི་སྐུ་དགའ་རབ་རྡོ་རྗེ་ལ་
བཅོམ་ལྡན་འདས་དཔལ་རྡོ་རྗེ་སེམས་དཔའ་དང་དངོས་སུ་བྱོན་ནས་སྔོན་ནས་
འོག་མིན་དང་དགའ་ལྡན་དང་སུམ་ཅུ་རྩ་གསུམ་སྟེ་ལྷ་གནས་གསུམ་དུ་གྲགས་
པའི་སྡེ་གསུམ་རྫོགས་པ་ཆེན་པོའི་ཆོས་རྣམས་རིམ་པར་བསྩལ་ཞིང་དེ་ལས་རིམ་
པར་དར་རྒྱས་སུ་གྱུར་པ་ལས་འདི་ནི་ཉེ་བརྒྱུད་གཏེར་མ་སྟེ། དེ་ཡང་སྟོན་པ་ཉིད་
ཀྱིས་བདེན་པའི་ལུང་གིས་བསྔགས་པའི་རྒྱལ་བ་ཐམས་ཅད་ཀྱི་གསུང་རྡོ་རྗེ་
མགོན་པོ་འོད་དཔག་མེད་པ་ཉིད་གདུལ་བྱ་འདུལ་བའི་དུས་ལ་བབ་པར་
དགོངས་ཏེ་ལྷོ་ནུབ་འོ་མ་ཅན་གྱི་མཚོ་ནང་དུ་མེ་ཏོག་པདྨའི་སྙིང་པོ་ལ་ཕའི་རྒྱུ་
ལས་མ་བསྐྱེད། མའི་རྐྱེན་ལས་མ་བསྐྱེད་པར་རིག་པ་ཐོལ་སྐྱེས་ཚུལ་དུ་བརྫུས་
སྐྱེས་སུ་བྱོན་པས་ཆོས་སྐྱོང་བའི་རྒྱལ་པོ་ཨིནྡྲ་བྷོ་དྷིས་སྲས་ཀྱི་སྐལ་བར་མངའ་
གསོལ་ཞིང་རྒྱལ་སྲིད་ཆོས་བཞིན་དུ་སྐྱོང་བ་ན་དེ་ཙམ་གྱིས་འགྲོ་བའི་དོན་ཆེན་
པོ་འབྱུང་བ་མ་ཡིན་པར་གཟིགས་ནས་བརྟུལ་ཞུགས་ཀྱི་སྤྱོད་པས་བློན་པོའི་ཕྲུ་
གུ་གུམ་པའི་རྐྱེན་ལས་མཐར་སྤྲུགས་པར་ཁ་འཆམས་པ་བཞིན་རྒྱལ་སྲིད་ཡབ་
ཡུམ་དང་བཅས་པ་སྤངས་ནས་སྟོན་པའི་ཉེ་གནས་ཀུན་དགའ་བོ་ལས་རབ་ཏུ་
བྱུང་ནས་མཚན་ཤཱཀྱ་སེང་གེ་ཞེས་སྟོན་པ་ཉིད་ཀྱི་རྒྱལ་ཚབ་ཏུ་མངའ་གསོལ། རྒྱུ་
མཚན་ཉིད་ཐེག་པའི་ཆོས་རྣམས་ཐུགས་སུ་ཆུད་པར་བསྟན་ནས། སློབ་དཔོན་
327

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཆེན་པོ་པྲ་བྷ་ཧ་སྟི་རྩལ་དང་བྲག་བྱ་ཁྱུང་ཚལ་དུ་མཇལ་ནས་ཕྱི་རྒྱུད་སྡེ་གསུམ་
གཙོ་བོར་གྱུར་པའི་སྔགས་ཀྱི་རྒྱུད་སྡེའི་སྨིན་གྲོལ་རྣམས་གསན་བསམ་མཐར་
ཕྱིན་པར་མཛད་ནས་སླར་ཡང་རོ་གླིང་བསིལ་བའི་ཚལ་སོགས་དུར་ཁྲོད་ཆེན་པོ་
བརྒྱད་དུ་བཀའ་བབ་རིག་འཛིན་སོ་སོའི་དགོངས་བཅུད་ཀྱིས་ཐུགས་ཀྱི་དཔལ་
བེར་ཟླུམ་པར་བཀང་ཞིང་མ་མོ་དང་མཁའ་འགྲོ་ཐམས་ཅད་དབང་དུ་བསྡུ་ཞིང་
མུ་སྟེགས་ཀྱི་བསྟན་པ་རྩད་ནས་བཅད་དེ་སངས་རྒྱས་ཀྱི་བསྟན་པ་གཞིར་
བཞེངས་སུ་སློང་ཞིང་མཁས་པ་དང་གྲུབ་པ་ཐམས་ཅད་ཀྱི་གཙུག་གི་ཏོག་ལྟར་
མངོན་པར་འཕགས་ཏེ་རྒྱ་གར་ཤར་ནུབ་ཐམས་ཅད་དུ་ཉི་མ་དང་ཟླ་བ་ལྟར་
གྲགས་ཤིང་བཞུགས་པ་ན། འཇམ་དཔལ་རྩ་རྒྱུད་ལས་ལུང་གིས་བསྔགས་པ་
བཞིན་བོད་གངས་ཅན་གྱི་གདུལ་བྱ་འདུལ་བའི་དུས་ལ་བབས་པར་གྱུར་པ་ན་ལྷ་
ཐོ་རི་སྙན་བཙན་གྱི་དུས་སུ་དམ་པ་ཆོས་ཀྱི་དབུ་བརྙེས། སྲོང་བཙན་སྒོམ་པའི་
དུས་ན་དམ་པ་ཆོས་ཀྱིས་སྲོལ་བཏོད་འདི་ནས་རྒྱལ་རབས་ལྔ་ན་དར་རྒྱས་སུ་
འགྱུར་རོ། །ཞེས་ལུང་བསྟན་པ་བཞིན། གནམ་ལྷ་བབ་ཀྱི་རྒྱལ་པོ། ས་ལྷུན་གྲུབ་
ཀྱི་མངའ་བདག མི་མགོ་ནག་གི་རྗེ་བོ། བོད་ཀྱི་རྒྱལ་པོ་ཁྲི་སྲོང་ལྡེའུ་བཙན་ཞེས་
བྱ་བ་སྐུ་འཁྲུངས་ནས་དགུང་ལོ་བཅུ་གསུམ་གྱི་དུས་ན་ཡབ་མེས་ཨག་ཚོམ་
ཅན་དགུང་དུ་གཤེགས་ནས་དགུང་ལོ་བཅུ་དགུའི་བར་དུ་བློན་པོ་རྣམས་དང་
བགྲོས་ནས་འཕྲུལ་ཐབས་སྣ་ཚོགས་ཀྱི་སྒོ་ནས་འཛམ་བུ་གླིང་གི་སུམ་གཉིས་
མངའ་འོག་ཏུ་བསྡུས་ནས་དེ་ནས་ཡབ་མེས་ཀྱི་ཡིག་ཚང་གཟིགས་པས་ཆོས་ཀྱིས་
ཐུགས་དགོངས་སྐྱེས་ཏེ་བློན་འགོས་པདྨ་གུང་བཙན་དང་བགྲོས་ཏེ་བོད་འབངས་
ཕལ་ཆེར་ཆོས་ལ་གནག་པས་ཐབས་ཀྱི་སྒོ་ནས་བདམ་ང་བསྐོར་བ་ནི་བོད་
328

དབང་གི་རྣམ་བཤད་སྐོར།
འབངས་ཐམས་ཅད་བསྡུས་ཏེ་རྒྱལ་པོ་ཉིད་ཀྱིས་ཞལ་ནས་ཕ་མེས་གོང་མ་རྣམས་
ཀྱིས་དུས་སུ་སྔར་མེད་པའི་ཕྱག་རྗེས་རེ་རེ་བཞག་པར་མཛད་པས་ད་ནི་བོད་
འབངས་རྣམས་ཀྱིས་ཧས་པོ་རིའི་རྩེ་ནས་ཤེལ་གྱི་མཆོད་རྟེན་ཞང་པོ་རྒྱ་ཡུལ་ནས་
མཐོང་བ་ཞིག་དང༌། ཡར་ཆབ་རྩང་པོ་ཟངས་ཀྱི་སྦུ་གུར་ཚུད་པ་དང་། ཝ་ལུང་
གྲོགས་པོ་གསེར་གྱིས་འགེང་བ་དང་། ཀ་ཆུའི་ཐང་དུ་ཁྲོན་པ་འདོམས་དགུ་བརྒྱ་
དང་དགུ་བཅུ་ཡོད་པ་དང་། གཙུག་ལག་བྲེ་ཞབས་ཙམ་གཅིག་བརྩིགས་པ་
རྣམས་གང་དགར་བདམ་ང་བསྐོར་བས། བློན་འབངས་སུས་ཀྱང་ཞུ་བ་ཕུལ་མ་
ནུས་པ་ན་འགོས་པདྨ་གུང་བཙན་གྱིས་ཤེལ་གྱིས་མཆོད་རྟེན་ཞང་པོ་རྒྱ་ཡུལ་
ནས་མཐོང་བ་ལས་ཤེལ་ཕྲེང་སྐྱོན་མེད་བརྒྱ་རྩ་ཡང་འགྲུབ་དཀའ། ཡར་ཆབ་
རྩང་པོ་ཟངས་ཀྱི་སྦུ་གུའི་ནང་དུ་འཐུམ་པ་ཡང་དཀའ་ཐུབ་ཀྱང་དགོས་པ་ཆུང་།
ཝ་ལུང་གྲོགས་པོ་རྩང་འགྲམ་གྱིས་བྱེ་མས་མི་ཁེངས་གསེར་ཕྱེས་ག་ལ་ཁེངས།
ཀ་ཆུའི་ཐང་དུ་ཁྲོན་པ་འདོམས་གང་བྲུས་ས་ཆུས་ཁེངས་ན་དགུ་བརྒྱ་དང་དགུ་བཅུ་
རྩ་དགུ་ག་ན་འོང་། དེ་བས་འདི་ཕྱིར་བདེ་བས་གཙུག་ལག་ཁང་ཞིག་བརྩིགས་པ་
མི་འཐད་དམ་ཞེས་གསུངས་པ་ན་བོད་འབངས་ཐམས་ཅད་ཀྱིས་འཐད་དུ་རེ་
བས་གཙུག་ལག་ཁང་བརྩིགས་པར་གྲོས་འཆམས་པས་
གས་པར་གྲོས་འཆམས་པས་ས་འདུལ་གྱི་སློབ་དཔོན་
ཆོས་རྒྱལ་གོ་མ་དེ་བྱིའི་སྲས་མཁན་ཆེན་ཞི་བ་འཚོ་གདན་དྲངས་ཤིང་བརྟགས་པ་
དང་ས་འདུལ་མཛད་དེ་རྒྱལ་པོ་ཉིད་ཀྱི་སྐུ་ལ་དར་ཁ་དོག་ལྔའི་ན་བཟའ་གསོལ།
དབུ་ལ་དར་དཀར་གྱི་ལ་ཐོད་དཀྲིས་ནས་ཕྱག་ཏུ་གསེར་གྱི་ཏོག་རྩེ་བསྣམས་ཏེ་
ས་བརྐོས་པ་ན་རིན་པོ་ཆེ་སྣ་ལྔའི་ཕྱེ་མ་དང་འབྲས་དཀར་པོ་ཁམ་གཅིག་ཙམ་
བྱུང་བས་མཁན་པོའི་ཞལ་ནས། སིདྡྷི་སིདྡྷི་ཕ་ལ་ཕ་ལ་ཞེས་གསུངས་པ་ལོ་ཙཱ་བ་
329

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ལ་ཅི་གསུང་དྲིས་པ་ན། འགྲུབ་བོ་འགྲུབ་བོ་བཟང་ངོ་བཟང་ངོ་གསུངས་སོ་ཞེས་
ཟེར། དེ་ནས་རྨང་བཏབ་སྟེ་བརྩིགས་པ་ན་ཨཱརྱ་པ་ལོའི་གླིང་ན་ཀླུ་གནས་པའི་སེ་
ཕུང་ཡོད་པ་གཅོད་པར་ཤེས་ནས་བོད་ཡུལ་གྱི་ལྷ་འདྲེ་ཐམས་ཅད་རམ་ཟླར་བྲན་
ཏེ་བྱང་ཤར་གྱི་རི་རྔ་མོ་འདྲ་བའི་རྩེ་ལ་ལྷ་སྲིན་ཐམས་ཅད་ཚོགས་ཏེ་ཉིན་མོ་མིས་
བརྩིགས་པ་མཚན་མོ་ལྷ་འདྲེས་བཤིགས་ཤིང་རྩིག་ཏུ་མ་སྟེར་བ་ན་རྒྱལ་པོ་ཉིད་
ཀྱིས་མཁན་ཆེན་ལ། བདག་རྒྱལ་པོ་སྡིག་སྒྲིབ་ཆེའམ་བོད་འབངས་བསོད་
ནམས་ཆུང་ངམ་སློབ་དཔོན་ཉིད་ཀྱིས་ས་མ་འདུལ་བ་གང་ཡིན་ཡང་ད་ནི་བསམ་
པ་མི་འགྲུབ་པར་འདྲ་ཞུས་པ་དང་། དེ་ནི་གང་ཡང་མ་ཡིན་ཏེ་བདག་གིས་ཞི་བ་
བྱང་ཆུབ་ཀྱི་སེམས་ལ་བློ་འབྱོང་བས་བོད་ཀྱི་ལྷ་འདྲེ་འདུལ་མ་ནུས་པ་ཡིན། ད་
ནི་རྒྱ་གར་འཕགས་པའི་ཡུལ་ན་མངལ་སྐྱེས་མ་ཡིན་པའི་སྐུ་རྫུས་སྐྱེས་སུ་བྱོན་
པའི་མཁས་གྲུབ་ཐམས་ཅད་ཀྱིས་འགྲན་ཟླ་དང་བྲལ་བའི་སློབ་དཔོན་པདྨ་ཐོད་
འཕྲེང་རྩལ་ཞེས་བྱ་བ་བཞུགས་པ་ཞུས་ན་རྒྱལ་པོའི་ཐུགས་དགོངས་རྫོགས་པར་
འགྱུར་རོ། །ཞེས་ལུང་བསྟན་པ་རྒྱལ་པོ་ཉིད་ཀྱིས་དེ་སྤྱན་མི་འདྲོངས་ལས་ཆེ་
ཞུས་པས་སྔར་སྔོན་གྱི་སྨོན་ལམ་དུས་སུ་སྨིན་པའི་ཚུལ་རྒྱས་པར་གསུངས་པས།
སྦ་རྡོ་རྗེ་ཁྲི་གཞིར་དང་སྣ་ནམ་རྡོ་རྗེ་བདུད་འཇོམས་སོགས་ལོ་ཙཱ་བ་མི་ལྔ་ལ་
གསེར་ཕྱེ་དང་གསེར་གྱི་པ་ཏྲ་རེ་བསྐུར་ཏེ་གུ་རུ་རིན་པོ་ཆེ་སྤྱན་འདྲེན་དུ་ཕྱིན་པ་
ན་སློབ་དཔོན་གྱིས་མཁྱེན་ཏེ་བལ་ཡུལ་གཡའ་རི་གོང་དུ་སྒྲུབ་པ་ལ་གཤེགས་ཏེ་
བསྒུགས་ནས་བཞུགས་པ་ན་ལོ་ཙཱ་བ་རྣམས་མང་ཡུལ་དུ་ཕྱིན་པ་ན་གུ་རུ་རིན་པོ་
ཆེ་རྫུ་འཕྲུལ་གྱིས་རྒྱལ་པོའི་ཕོ་ཉ་རྣམས་ཀྱིས་མདུན་དུ་ཕྱིན་ནས་ཁྱེད་རྣམས་གར་
འགྲོ་དགོས་པ་གང་གི་ཕྱིར་འགྲོ་གསུངས་པ་ན་ལོ་རྒྱུས་རྒྱས་པར་ཞུས་པ་ན་འོ་ན་
330

དབང་གི་རྣམ་བཤད་སྐོར།
སློབ་དཔོན་དེ་ཉིད་ང་ཡིན་ནོ་ཞེས་གསུངས་པ་ན་ལོ་ཙཱ་བ་རྣམས་ཀྱི་ཐེ་ཚོམ་
དུ་གྱུར་པ་ན་སློབ་དཔོན་ཉིད་ཀྱིས་ལྟ་སྟངས་མཛད་པས་ཉི་མ་དང་ཟླ་བ་ཐང་དུ་
བབ། ཞབས་སོར་བཞི་ས་ལ་མ་རེག་པར་སྤྱོད་ལམ་རྣམ་པ་བཞི་མཛད། སྡིག་
མཛུབ་ཀྱི་རྩེ་ནས་མང་ཡུལ་གྱི་རི་བོ་བལ་ཡུལ་བཞག་སྟེ་རྫུ་འཕྲུལ་མཛད་པས་ལོ་
ཙཱ་རྣམས་ཕྱག་གྱང་འགྱེལ་བ་བཞིན་མཛད་ནས་རྒྱལ་པོས་བསྐུར་བའི་གསེར་
དང་གསེར་གྱི་པ་ཏྲ་རྣམས་ཕུལ་བ་ན་ད་དུང་ཕུལ་ཅིག་གསུང་རང་གི་འཚོ་བའི་
ཆས་དང་བཅས་པ་ཕུལ་བས་ད་དུང་ཕུལ་ཅིག་གསུང་བས་བདག་ཅག་གི་ལུས་
ངག་ཡིད་གསུམ་སློབ་དཔོན་གྱི་བྲན་དུ་འབུལ་ལོ་ཞེས་ཞུས་པ་ན་རྒྱ་གར་གྱི་པཎྜི་
ཏ་རྣམས་མཆོད་གསུངས་ནས་གསེར་ཕྱེ་རྣམས་གཏོར་བ་ན་ལོ་ཙཱ་བ་རྣམས་ཕོངས་
སེམས་ཅུང་ཟད་སྐྱེ་བ་ན་འདོད་ན་སྣང་བ་གསེར་དུ་འགྱུར་ནས་ཡོད་པས་མཐུ་
བཟེད་ཅིག་གསུངས་ནས་བྱེ་མ་བླུགས་པ་ན་ལྕི་ཇེ་ཆེར་སོང་ནས་མ་ཐུབ་ན་གསེར་
དུ་འགྱུར་བའི་རྫུ་འཕྲུལ་བསྟན་ཞིང་གདུལ་བྱ་རྣམས་དད་པར་བྱས་ཏེ་བོད་ཡུལ་
དུ་བྱོན་པའི་ལམ་བར་དུ་གཡའ་མ་བཅུ་གཉིས་སོགས་དམ་ལ་བཞག་བཞིན་
བསམ་ཡས་སུ་བྱོན། དཔལ་ཆེན་པོ་རྡོ་རྗེ་སྲིན་པོའི་སྐུར་བཞེངས་ནས་སྦྱིན་
བསྲེགས་མཛད་པས་རྡོ་ཐམས་ཅད་ལ་མེ་རང་འབར་བྱུང་ནས་ལྷ་འདྲེའི་དཔལ་
ཟིལ་བཅག་ཅིང་ཧས་པོ་རིའི་རྩེ་ནས་ནམ་མཁའ་ལ་རྫུ་འཕྲུལ་གྱིས་རྡོ་རྗེའི་གར་
མཛད་པའི་སྐུའི་གྲིབ་མ་གར་སོང་གི་རྗེས་ལ་རྨང་བཏབ་པ་སྐུ་རྟེན་དུ་བསམ་
ཡས་ལུགས་གསུམ་མི་འགྱུར་ལྷུན་གྱིས་གྲུབ་པའི་གཙུག་ལག་ཁང་གླིང་བཞི་
གླིང་ཕྲན་ཡཀྴ་ལྟག་འོག་ཉི་མ་ཟླ་བའི་ཚུལ་དུ་གྲུབ་པར་བྱས། གསུང་རྟེན་དུ་པཎྜི་
ཏ་བརྒྱ་དང་རྩ་བརྒྱད་བོད་དུ་གདན་དྲངས་ལོ་ཙཱ་བ་བརྒྱ་དང་བརྒྱད་བཙུགས་ནས་
331

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
དམ་པའི་ཆོས་མདོ་སྔགས་མང་པོ་བོད་སྐད་དུ་བསྒྱུར། ཐུགས་རྟེན་དུ་སད་མི་མི་
བདུན་སོགས་ངུར་སྨིག་འཛིན་པའི་སྡེ་དང༌། སྔགས་པ་རྡོ་རྗེ་བདུད་འཇོམས་
སོགས་གོས་དཀར་ལྕང་ལོའི་སྡེ་སྟེ་རྒྱལ་པོའི་མཆོད་གནས་རྣམ་པ་གཉིས་ཏེ།
ཉང་བན་ཏིང་འཛིན་བཟང་པོ་ལ་སོགས་པ་འོད་ལུས་གྲུབ་པ་ཁྲི་ཕྲག་གཅིག བཻ་རོ་
ཙ་ན་ལ་སོགས་པའི་སྒྱུ་ལུས་བརྟན་པ་ཐོབ་ཅིང་མི་བརྗེད་པའི་གཟུངས་ཐོབ་པའི་
ལོ་ཙཱ་བརྒྱ་རྩ་བརྒྱད། སྣ་ནམ་རྡོ་རྗེ་བདུད་འཇོམས་ལ་སོགས་པའི་བསྐྱེད་རྫོགས་
མཐར་ཕྱིན་པའི་སྔགས་པ་འབུམ་ཚོ་བཅོ་བརྒྱད། པྲཛྙཱ་ཤེས་རབ་སོགས་སྡེ་སྣོད་
གསུམ་ལ་མཁས་ཤིང་ཚུལ་ཁྲིམས་དང་ལྡན་ཅིང་ལྷ་མིའི་མཆོད་གནས་བྱེ་བ་
གསུམ་དང་ཐེར་འབུམ་གཅིག ཡེ་ཤེས་མཚོ་རྒྱལ་ལ་སོགས་རྩ་ཐིག་རླུང་གསུམ་ལ་
རང་དབང་ཐོབ་ཅིང་མཁའ་སྤྱོད་གྲུབ་པའི་རིགས་ལྡན་ཉེར་ལྔ། ལྷ་ལུང་དཔལ་
རྡོར་སོགས་དྲག་པོ་མངོན་སྤྱོད་ཀྱིས་བསྟན་པ་བསྲུངས་ཤིང་བྲག་ཕུག་ཞྭ་ལྟར་གྱོན་
པའི་གྲུབ་ཆེན་བརྒྱད་ཅུ་རྩ་ལྔ། ལྡན་མ་རྩེ་མང་དང་ལེགས་སྦྱིན་ཉི་མ་སོགས་